TÁJÉKOZTATÓ AZ ÓVODAI FELVÉTEL RENDJÉRŐL

2017. 
A szülő, gyermeke 2017/2018. nevelési évre történő óvodai felvételét 
2017. április 24. (hétfő) és április 28. (péntek) 8-16 óra között kérheti.

Az óvoda a gyermek hároméves korától a tankötelezettség kezdetéig nevelő intézmény.
Az óvoda felveheti azt a gyermeket is, aki a harmadik életévét a felvételtől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
Az a gyermek, aki 2017. év augusztus 31-ig tölti be harmadik életévét, a nevelési év kezdő napjától, 2017. szeptember 1-től köteles az óvodai nevelésben – napi négy órában – részt venni!
Ha a jelentkezők száma meghaladja a felvehető gyermekek számát, az óvodavezető bizottságot szervez, amely javaslatot tesz a felvételre.

A szülő az óvodai nevelésben történő részvételre kötelezett gyermekét köteles beíratni a fenntartó által közzétett hirdetményben meghatározott időpontban!

Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el. A szabálysértés pénzbírsággal is büntethető, melynek mértéke ötezer forinttól százötvenezer forintig terjedhet.

A napi négy órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, valamint más település óvodájába íratta be gyermekét, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt és az óvoda vezetőjét.
A jelentkezéshez szükséges okiratok:
· a gyermek születési anyakönyvi kivonata, 

· a gyermek TAJ kártyája,

· a gyermek nevére kiállított személyi azonosító és lakcímet igazoló hatósági igazolvány (lakcímkártya),

· a szülő személyi igazolványa, lakcím kártyája 

· a szülő (anya) munkaviszonyának igazolása (munkaviszony esetén), 

· nyilatkozat gyermekétkeztetés normatív kedvezmények igénybevételéhez, 

· egyéb igazolások, amely a gyermek óvodai, felvételét indokolja 
Az óvodai felvételi jelentkezés az alábbi helyeken nyújtható be: 
Mese-Vár Óvoda és Bölcsőde (4130 Derecske, Városház u. 3.)
A felvételről a Mese– Vár Óvoda és Bölcsőde óvodavezetője dönt. A felvételről az intézményvezető írásban értesíti a szülőt.
A döntéssel szemben a közléstől számított 15 napon belül eljárás indítható, amelyet Derecske Város önkormányzat Képviselő-testületéhez (4130 Derecske, Köztársaság út 87.) címezve, de a Mese- Vár Óvoda és Bölcsődéhez kell benyújtani.

A gyermekeket megillető szociális kedvezmény:
Az intézményi gyermekétkeztetést ingyenesen kell biztosítani az óvodai nevelésben részesülő gyermek számára, ha
- rendszeres gyermekvédelmi kedvezményben részesül,
- tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
- olyan családban él, amelyben három vagy több gyermeket nevelnek,
- olyan családban él, amelyben a szülő nyilatkozata alapján az egy főre jutó havi 
jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
- nevelésbe vették.
Derecske, 2017. február 17.
Mese – Vár Óvoda és Bölcsőde 

Intézményvezetője
